钦定古今图书集成/明伦汇编/官常典/第142卷 > 淮夷
## 钦定古今图书集成/明伦汇编/官常典/第142卷 > 淮夷

商世“费仲之后立于淮。”

按《路史》：皋陶有子三人：长伯翳，次仲甄，次封偃，为偃
姓。伯翳封费生大廉若木恩成。若木事夏，袭翳之封，
后有费昌，为汤御右。费仲事纣，其立于淮者为嬴氏。
夏世有调，王命以徐伯，主淮夷。三十二世君偃一假
仁义而宾国。三十六，周王剡之而录其子宗，十一世
为吴所灭。

〈注〉偃即康王，乃穆王时。《都城记》云：“穆王西巡，闻其威德日远，遣楚师袭破，杀王偃。”《后汉书七谏》《淮南子》注以为楚文灭之。楚文乃春秋时误。宗北走彭城武原山，万众从之，因曰徐山。

周成王二年奄人、徐人及淮夷入于邶以叛。

按：《竹书纪年》云云。

成王三年，鲁侯伯禽征徐戎淮夷。
按《书经费誓》：公曰：“嗟！人无哗，听命，徂兹淮夷，徐戎并
兴。善敹乃甲胄，敿乃干，无敢不吊。备乃弓矢，锻乃戈
矛，砺乃锋刃，无敢不善。今惟淫舍牿牛马，杜乃擭，敜
乃阱，无敢伤牿牿之伤，汝则有常刑，马牛其风，臣妾
逋逃，勿敢越逐，祗复之我商赉。汝乃越逐。不复，汝则
有常刑，无敢寇攘。逾垣墙，窃马牛，诱臣妾，汝则有常
刑！甲戌，我惟征徐戎，峙乃糗粮，无敢不逮，汝则有大
刑。”“鲁人三郊三遂，峙乃桢干。甲戌，我惟筑，无敢不供，
汝则有《无馀刑》。非杀鲁人，三郊三遂，峙乃刍茭，无敢
不多，汝则有大刑。”

〈疏〉鲁侯伯禽于成王即政元年，始就封于鲁，居曲阜之地。于时徐州之戎，淮浦之夷，并起为寇，于鲁东郊之门不敢开辟。鲁侯时为方伯，率诸侯征之，至费地而誓戒士众。

按：《史记·鲁世家》：伯禽即位之后，有管、蔡等反也。淮夷、
徐戎亦并兴反，于是伯禽率师伐之于肹，作《肹誓》。
按《通鉴前编》：成王三年秋，管叔及蔡叔、霍叔与武庚
叛，淮夷、徐戎皆叛。鲁侯伯禽帅师伐淮夷、徐戎。
成王四年﹐，王东伐淮夷。

按《书序》：“成王东伐淮夷，遂践奄，作成王政。”

〈孔传〉为“《平淮夷》徙奄”之政令。

按：《史记周本纪》：“成王既迁殷遗民，周公以王命告，作
《多士》《无佚》。召公为保，周公为师，东伐淮夷残奄，迁其
君蒲姑。”

〈注〉正义曰：《括地志》云：“泗水，徐城县北二十里，古徐国，即淮夷也。”

宣王二年，伐淮夷。

按《诗经大雅江汉》篇：“江汉浮浮，武夫滔滔。匪安匪游，
淮夷来求。既出我车，既设我旟，匪安匪舒，淮夷来铺。
江、汉汤汤，武夫洸洸，经营四方，告成于王。四方既平，
王国庶定，时靡有争。王心载宁，江、汉之浒。王命召虎，
式辟四方，彻我疆土，匪疚匪棘，王国来极。于疆于理至于南海。王命召虎，来旬来宣。文、武受命，召公维翰。”
无曰予小子，召公是似。肇敏戎公，用锡尔祉。釐尔圭
瓒，秬鬯一卤。告于文人，锡山土田。于周受命，自召祖
命。虎拜稽首，天子万年。虎拜稽首，对扬王休。作《召公
考》，天子万寿。明明天子，令闻不已。矢其文德，洽此四
国。

〈朱注〉宣王命召穆公平淮南之夷，诗人美之。

按《常武》篇：“赫赫明明，王命卿士。南仲大祖，大师皇父，
整我六师，以修我戎。既敬既戒，惠此南国。王谓尹氏，
命程伯休父，左右陈行，戒我师旅。率彼淮浦，省此徐
土。不留不处，三事就绪。赫赫业业，有严天子。王舒保
作，匪绍匪游，徐方绎骚。震惊徐方，如雷如霆，徐方震
惊。王奋厥武”，如震如怒，进厥虎臣，阚如虓虎。铺敦淮
𣸣，仍执丑虏，截彼淮浦，王师之所，“王旅啴啴，如飞如
翰，如江如汉，如山之苞，如川之流，绵鴂翼翼，不测不
克。濯征徐国，王犹允塞，徐方既来，徐方既同，天子之
功。四方既平，徐方来庭。”徐方不回，王曰“还归。”

〈朱注〉宣王自将以伐淮北之夷，而命卿士之谓“南仲”，为太祖，兼太师，而字“皇父”者，整治其从行之六军，修其戎事，以除淮夷之乱，而惠此南方之国。诗人作此以美之。

按《通鉴前编》：“宣王二年，遣召穆公虎帅师伐淮南之
夷，王自将亲征淮北徐夷。”

景王七年“夏，楚子、蔡侯、陈侯、郑伯、许男、徐子、滕子、顿
子、胡子、沈子、小邾子、宋世子佐、淮夷会于申。秋七月，
楚子、蔡侯、陈侯、许男、顿子、胡子、沈子、淮夷伐吴”，遂灭
赖。

按《春秋昭公四年》。按《左传》四年：“夏六月丙午，楚子
合诸侯于申。”“秋七月，楚子以诸侯伐吴，遂以诸侯灭
赖。